# Velkommen til LEGO Harry Potter Years 1-4

## Disse FAQ medfølger version 1.0.6

Udviklet af TT Games
Porteret til Mac af Open Planet Software og Feral Interactive Limited
Udgivet for Mac af Feral Interactive Limited

## FAQ (Ofte stillede spørgsmål)

Dette dokument hjælper dig med at få svar på spørgsmål om LEGO Harry Potter Years 1-4

1. Der sker ingenting når jeg trykker på funktionstasterne (F1-F19). Hvordan bruger jeg funktionstasterne i LEGO Harry Potter Years 1-4?
2. Hvorfor sætter iTunes min musik på pause, når jeg begynder at spille LEGO Harry Potter Years 1-4?
3. Jeg har to skærme tilsluttet min computer - Hvordan skifter jeg den skærm, spillet kører på?
4. LEGO Harry Potter Years 1-4 kører langsomt på min computer. Kan jeg gøre noget for at øge hastigheden?
5. Hvordan får jeg teknisk support til LEGO Harry Potter Years 1-4?
6. Kan jeg spille dette spil på et versalfølsomt filsystem?
7. Hvordan tager jeg screenshots i LEGO Harry Potter Years 1-4?
8. Hvordan aktiverer jeg Spiller 2's controller?
9. Hvorfor knuser den lilla gargoil ikke glasset i niveauet 'The Dark Tower'?
10. Hvorfor bliver Delete-tasten vist som Backspace?

1. ### Der sker ingenting når jeg trykker på funktionstasterne (F1-F19). Hvordan bruger jeg funktionstasterne i LEGO Harry Potter Years 1-4?

   Mac OS X bruger som standard F-tasterne til at styre emner som lyd- og lysstyrke. Hvis du vil bruge en F-tast til en spilfunktion, skal du holde fn-tasten nede først og derefter trykke på F-tasten.

   Hvis du ønsker, at F-tasterne altid er slået til, skal du følge disse trin:

   1. Åbn Systempræferencer ( Menu → Systempræferencer).

   2. Klik på Tastatur (eller Tastatur og mus, afhængigt af dit system).

   3. Vælg fanen Tastatur.

   4. Tjek, at afkrydsningsfeltet Bruge alle F1, F2-taster osv. som standard funktionstaster er markeret.

   F-tasterne fungerer nu uden at bruge fn-tasten.

   Tilbage til toppen

2. ### Hvorfor sætter iTunes min musik på pause, når jeg begynder at spille LEGO Harry Potter Years 1-4?

   Du har valgt indstillingen "Sæt iTunes på pause når LEGO Harry Potter Years 1-4 køres." i vinduet LEGO Harry Potter Years 1-4-indstillinger før spillet starter. Følg nedenstående trin for at slå denne funktion fra.

   1. Dobbeltklik på LEGO Harry Potter Years 1-4-program mens du holder Command-tasten (⌘) nede. Et vindue kaldet LEGO Harry Potter Years 1-4-indstillinger vises.

   2. Vælg fanen Ekstra.

   3. Fjern markeringen i afkrydsningsfeltet "Sæt iTunes på pause når LEGO Harry Potter Years 1-4 køres".

   4. Klik på Spil for at begynde at spille LEGO Harry Potter Years 1-4.

   Hvis du vil slå denne funktion til igen på et senere tidspunkt, skal du bare markere afkrydsningsfeltet igen og derefter trykke på Spil.

   Tilbage til toppen

3. ### Jeg har to skærme tilsluttet min computer - Hvordan skifter jeg den skærm, spillet kører på?

   Hvis du har mere end en skærm tilsluttet din Mac, der kan understøtte LEGO Harry Potter Years 1-4, kan du vælge hvilken skærm, der skal bruges til spillet fra vinduet Indstillinger før spillet starter. Vælg fanen Skærme for at vælge en skærm.

   Holder du Command-tasten (⌘) nede, mens du starter spillet, får du vist vinduet Indstillinger før spillet, hvis du slog det fra tidligere.

   Tilbage til toppen

4. ### LEGO Harry Potter Years 1-4 kører langsomt på min computer. Kan jeg gøre noget for at øge hastigheden?

   Der er flere faktorer, der har indflydelse på den hastighed, LEGO Harry Potter Years 1-4 kører ved. Se afsnittet Tip til bedre præstationer i LEGO Harry Potter Years 1-4 i ReadMe-filen for at få en guide til, hvordan du øger hastigheden for spillet på din computer.

   Tilbage til toppen

5. ### Hvordan får jeg teknisk support til LEGO Harry Potter Years 1-4?

   Læs oplysningerne om teknisk support i ReadMe. De fortæller dig, hvad du skal kontrollere, og om nødvendigt hvordan du kontakter Feral Teknisk Support vedrørende dit problem.

   Tilbage til toppen

6. ### Kan jeg spille dette spil på et versalfølsomt filsystem?

   Nej. LEGO Harry Potter Years 1-4 er blevet testet med basisformateringsindstillingen for Max OS X, der er HFS+. Dette system er ikke versalfølsomt og identificerer filer ved navn uden at kontrollere for versaler.

   Filnavne med versaler er ikke konsistent gennem spillet. Mens det måske ikke forhindrer spillet i at køre på versalfølsomme filsystemer, kan sådanne forskelle desværre føre til crash og anden uforudsigelig adfærd på de versalfølsomme formater, der er tilgængelige på Macintosh'en.

   Hvis du skal køre en versalfølsom opstilling, og du har problemer med LEGO Harry Potter Years 1-4, skal du installere spillet på en standardformateret partition eller læse/skrive disk image. I de fleste tilfælde vil det gøre det muligt at spille spillet på din maskine.

   Tilbage til toppen

7. ### Hvordan tager jeg screenshots i LEGO Harry Potter Years 1-4?

   Du skal bruge den følgende tastekommando for at tage screenshots, mens du spiller LEGO Harry Potter Years 1-4.

   Command (⌘) + Shift (⇧) + P

   Når du trykker på alle tre taster på en gang, vil spillet tage et enkelt billede af indholdet på skærmen og gemme det på din mappen Feral Interactive i mappen ~/Billeder på din computer (hvor "~"-symbolet står for din hjemmemappe).

   JPEG-billedet indeholder metadata med en tekststreng i det følgende format.

   `Gamenaam/Versienummer (OS-versie; CPU-snelheid; Geïnstalleerd RAM-geheugen; Video-RAM-geheugen; Huidige grafische kaart)`

   For eksempel i LEGO Harry Potter Years 1-4 vil tekststrengen se nogenlunde sådan ud:

   `LEGO Harry Potter Years 1-4/1.0 (Mac OS 10.6.8; 2.8; 4.0 512; Radeon HD4870)`

   Disse oplysninger kan nemt fjernes ved at gemme screenshottet i et andet format ved at bruge Billedfremviser eller et andet billedredigeringsværktøj.

   BEMÆRK: Ingen af de lagrede metadata kan anvendes til at identificere brugeren.

   Tilbage til toppen

8. ### Hvordan aktiverer jeg Spiller 2's controller?

   Sørg for, at Spiller 2's controller er tilsluttet din computer, før du starter spillet. Hvis controlleren ikke registreres automatisk i spillet, skal du følge disse trin:

   1. Vælg Options og derefter Control Configuration i hovedmenuen (eller på pauseskærmen, mens du spiller).
   2. Marker den højre side af skærmen (Spiller 2's side) i menuen Control Configuration og vælg indstillingen Change Device.
   3. Tryk på en vilkårlig knap på Spiller 2's controller. Controlleren bør nu blive vist i højre side af skærmen.
   4. Når controlleren er synlig i højre side af skærmen, skal du markere og vælge Accept. Spiller 2's controller bliver nu aktiveret.

   BEMÆRK: I hovedmenuen hedder den relevante indstilling 'Control Configuration', men på pauseskærmen i spillet hedder den 'Controller Options'.

   Tilbage til toppen

9. ### Hvorfor knuser den lilla gargoil ikke glasset i niveauet 'The Dark Tower'?

   Hen mod enden af niveauet 'The Dark Tower' skal du bruge en lilla gargoil til at knuse en glasplade. På nogle maskiner med lavere ydeevne som Mac Mini'er og MacBooks kan det ske, at glasset ikke knuses, som det skal. For at løse dette problem skal du gå til Options → Video Settings og stille valgmuligheden Enhanced Graphics til OFF.

   Du skal genstarte spillet, for at ændringerne træder i kraft, men når du spiller niveauet igen, vil glasset blive knust.

   Tilbage til toppen

10. ### Hvorfor bliver Delete-tasten vist som Backspace?

    Når spillet spilles med et amerikansk tastatur, vil du lægge mærke til, at Delete-tasten er mærket Backspace. Det har ingen indflydelse på tasternes funktion.

    Tilbage til toppen